Държавен вестник, бр. 48, 2012 г., стр. 17

БРОЙ  48	
Д Ъ Р Ж А В Е Н  В Е С Т Н И К 	
СТР.  17  
2. Ако присъдата по своя правен характер 
или срок или и двете е несъвместима със зако­
нодателството на изпълняващата държава или 
ако нейното законодателство изисква това, тази 
държава може на основание на съдебен или 
административен акт да промени присъдата до 
наказание или мярка, предвидени в нейното 
законодателство. По отношение на правния 
характер и срока наказанието или мярката 
трябва да отговарят, доколкото е възможно, 
на тези, наложени със съдебното решение на 
осъждащата държава. Те не могат да бъдат 
по-тежки по характер и продължителност от 
тези, наложени от осъждащата държава.
Член 9
Действие на изпълнението на наказанието 
за осъждащата държава
Когато изпълняващата държава уведоми 
съгласно чл. 12, ал. 1, буква (а) на този до­
говор осъждащата държава, че присъдата е 
изтърпяна, това уведомяване има за резултат 
изтичане срока на наказанието в осъждащата 
държава.
Член 10 
Помилване, амнистия или смекчаване на 
наказанието и преразглеждане на присъдата
1. Решение във връзка с молба за прераз­
глеждане на присъдата взема осъждащата 
държава.
2. Всяка от договарящите страни може да 
помилва, амнистира или да смекчава нака­
занието в съответствие с Конституцията си 
или други закони.
Член 11
Прекратяване на изпълнението на присъдата
Изпълняващата държава прекратява из­
пълнението на присъдата веднага щом бъде 
уведомена от осъждащата държава за решение 
или мярка, в резултат на които присъдата 
престава да бъде изпълняема.
Член 12
Информация за изпълнение на присъдата
1. Изпълняващата държава уведомява 
осъж­дащата държава:
	
(а) когато завърши изпълнението на при­
съдата; или 
	
(b) ако лишеният от свобода избяга, преди 
да изтече срокът за изтърпяване на 
наказанието; в такива случаи изпълня­
ващата държава полага всички усилия 
да го арестува, така че да може той да 
бъде подведен под наказателна отговор­
ност за извършване на престъпление 
„бягство от затвора“ в съответствие със 
законодателството на изпълняващата 
държава.
2. Изпълняващата държава предоставя спе­
циален доклад за изпълнението на присъдата, 
ако осъждащата държава поиска това.
Член 13
Транзит
Ако една от договарящите страни има 
споразумение за трансфер на осъдени лица 
с трета държава, другата договаряща стра­
на оказва сътрудничество за улесняване на 
транзита през нейна територия на осъдените 
лица, които се трансферират съгласно такова 
споразумение, освен в случаите, когато тя може 
да откаже транзит за осъдено лице, което е 
неин гражданин. Договарящата страна, която 
възнамерява да направи такъв трансфер, пред­
варително съобщава за транзита на другата 
договаряща страна.
Член 14
Разходи
Всички разходи, възникнали при изпълне­
нието на този договор, се поемат от изпълня­
ващата държава освен разходите, възникнали 
изключително на територията на осъждащата 
държава. Изпълняващата държава обаче може 
да потърси възстановяване на всички или на 
част от разходите за трансфер от осъденото 
лице или от друг източник. 
Член 15
Език 
Молбите и съпътстващите документи се 
придружават с превод на езика или на един 
от официалните езици на замолената държава 
или на английски език.
Член 16
Легализация
Не се изисква легализация на документите 
по този договор освен на тези по чл. 4, ал. 1, 
буква (е).
Член 17
Обсег на приложение
Този договор се прилага за изпълнение 
на присъди, постановени както преди, така 
и след влизането му в сила.
Член 18
Изменения
Допълнения или изменения в този договор, 
уточнени между договарящите страни, влизат 
в сила по реда на влизане в сила на договора.
Член 19
Заключителни разпоредби
1. Този договор подлежи на ратификация и 
влиза в сила тридесет дни от датата на размяна 
на документите за ратификация.
2. Договорът продължава да бъде в сила 
шест месеца след датата, на която една от 
договарящите страни даде писмено преду­
преждение на другата страна за намерението 
си да го прекрати.